NARIADENIE KOMISIE (ES) č. 1265/2008
zo 16. decembra 2008,
ktorým sa mení a dopĺňa nariadenie (EHS) č. 1859/82 o výbere vykazujúcich hospodárstiev na účely stanovenia príjmov poľnohospodárskych fariem
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady 79/65/EHS z 15. júna 1965 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom hospodárskom spoločenstve (1), a najmä na jeho článok 4 ods. 4,
keďže:
(1)
Článkom 2 nariadenia Komisie (EHS) č. 1859/82 (2) sa pre každý členský štát ustanovujú limity ekonomickej veľkosti vykazujúcich hospodárstiev, ktoré sú predmetom zisťovania v súvislosti s účtovnou dátovou sieťou poľnohospodárskych podnikov.
(2)
V prípade Španielska viedli štrukturálne zmeny k poklesu počtu menších hospodárstiev a ich podielu na celkovej poľnohospodárskej produkcii. Hospodárstva s ekonomickou veľkosťou menšou ako 4 EVJ (európska veľkostná jednotka) (435 307 hospodárstiev) predstavujú len 4,04 % celkového štandardného hrubého zisku. Na najdôležitejšiu časť poľnohospodárskej činnosti sa preto môže vzťahovať limit, ktorým sa vylučujú menšie hospodárstva. Určený limit 2 EVJ by sa z uvedeného dôvodu mal zvýšiť na 4 EVJ.
(3)
Nariadenie (EHS) č. 1859/82 by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto nariadení sú v súlade so stanoviskom Výboru Spoločenstva pre účtovnú dátovú sieť poľnohospodárskych podnikov,
PRIJALA TOTO NARIADENIE:
Článok 1
Článok 2 nariadenia (EHS) č. 1859/82 sa nahrádza takto:
„Článok 2
Pre účtovný rok 2008 (obdobie 12 po sebe nasledujúcich mesiacov začínajúcich medzi 1. januárom 2008 a 1. júlom 2008) a pre ďalšie účtovné roky sú limity podľa článku 4 nariadenia 79/65/EHS v EJV tieto:
-
Belgicko: 16 EVJ,
-
Bulharsko: 1 EVJ,
-
Česká republika: 4 EVJ,
-
Dánsko: 8 EVJ,
-
Nemecko: 16 EVJ,
-
Estónsko: 2 EVJ,
-
Írsko: 2 EVJ,
-
Grécko: 2 EVJ,
-
Španielsko: 4 EVJ,
-
Francúzsko: 8 EVJ,
-
Taliansko: 4 EVJ,
-
Cyprus: 2 EVJ,
-
Lotyšsko: 2 EVJ,
-
Litva: 2 EVJ,
-
Luxembursko: 8 EVJ
-
Maďarsko: 2 EVJ,
-
Malta: 8 EVJ,
-
Holandsko: 16 EVJ,
-
Rakúsko: 8 EVJ,
-
Poľsko: 2 EVJ,
-
Portugalsko: 2 EVJ,
-
Rumunsko: 1 EVJ,
-
Slovinsko: 2 EVJ,
-
Slovensko: 8 EVJ,
-
Fínsko: 8 EVJ,
-
Švédsko: 8 EVJ,
-
Spojené kráľovstvo (s výnimkou Severného Írska): 16 EVJ,
-
Spojené kráľovstvo (len Severné Írsko): 8 EVJ.“
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Uplatňuje sa od účtovného roku 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. decembra 2008